***Проект!***

|  |  |  |  |
| --- | --- | --- | --- |
| **СТАНДАРТИЗИРАН ОБРАЗЕЦ НА ДОГОВОР**  **за възлагане на обществена поръчка за услуги**  **№ BG..............................**  Днес, ………………..... 201….. г., в гр. Русе, между:  **Община Русе** с адрес: град Русе, пл. „Свобода“ 6 БУЛСТАТ: ………………………, представлявана от Пламен Пасев Стоилов- кмет на Община Русе, наричана по-долу за краткост **“ВЪЗЛОЖИТЕЛ”** от една страна,  и  ……………………………………………………….., със седалище и адрес на управление……………………………………, ЕИК ..................................., представлявано от................................, в качеството му на .........................., наричано по – долу за краткост **“ИЗПЪЛНИТЕЛ”** от друга страна,  на основание чл. 112 от Закона за обществените поръчки (ЗОП) и Решение № - ...../..................... г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **Упражняване на строителен надзор за проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищно настаняване на Община Русе” инвестиционен приоритет „Социална инфраструктура.”**  се сключи този договор („**Договора**/**Договорът**“) за следното:  **І. ПРЕДМЕТ НА ДОГОВОРА**  **Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, услуги, свързани с упражняването на стоителен надзор, по смисъла на Закона за устройство на територията („**ЗУТ**“) и нормативните актове по неговото приложение, наричани за краткост **„Услугите“**.  **Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този Договор („**Приложенията**“) и представляващи неразделна част от него чрез посочените в офертата си експерти, предложени от изпълнителя.  **Чл. 3.** В срок до 10 (десет) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ.  **ІІ. СРОК НА ДОГОВОРА. СРОК И МЯСТО НА ИЗПЪЛНЕНИЕ**  **Чл. 4.** **(1)** Срокът за изпълнение на всяка дейност и/или предоставяне на услуга започва да тече след влизане в сила на договора. Договорът влиза в сила след получаване на писмено уведомление от страна на Възложителя до Изпълнителя за осигурено финансиране.  **(2)** Максималният срок на договора е до въвеждането на обекта/строежа в експлоатация, но не повече от 20 месеца, считано от датата на влизането му в сила.  **Чл. 5.** Крайният срок за изпълнението на всички дейности и услуги е най-късно до един месец преди приключването на проекта, финансиран от ОПРР. При спиране на строителството поради обективни причини, вкл. лоши/неподходящи метеорологични условия, спиране на изпълнението на проекта от УО на ОПРР и др. за които ИЗПЪЛНИТЕЛЯТ няма вина, срокът за изпълнение се удължава съответно с периода на спиране от подписване на акт обр. 10 до подписване на акт обр. 11 от Наредба № 3 за съставяне на актове и протоколи по време на строителството.  **Чл. 6.** Мястото на изпълнение на Договора е в град Русе, територията на обекта/строежа и офиса/офисите на изпълнителя.  **ІІІ. ЦЕНА, РЕД И СРОКОВЕ ЗА ПЛАЩАНЕ**  **Чл. 7.** **(1)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер до [[……… (…………………………)] (*посочва се цената без ДДС, с цифри и словом*)] лева без ДДС и [……… (…………)] (*посочва се цената с ДДС, с цифри и словом*)] лева с ДДС (наричана по-нататък „**Цената**“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3. Цената е образувана, както следва:  **(\* посочват се цените, така както са разписани в ценовото предложение на изпълнителя)**  **…… лв. без ДДС** (но не повече от 11 506.80 лв. без ДДС, допустими за финансиране разходи по ОПРР 2014 – 2020 г.) **и …………………. лв. без ДДС** (но не повече от 493.20 лв. без ДДС, разходи, финансирани от Община Русе, тъй като са необходими за изпълнението на проекта).  **(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ. Цената не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени.  **(3)** Цената, посочена в ал. 1, е крайна стойностите за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ, са крайни за времето на изпълнение на Договора и не подлежат на промяна освен в случаите, изрично уговорени в този Договор и в съответствие с разпоредбите на ЗОП.  **(4)** Финансирането е от Бюджета на проект № ....................-………… „…………………………………………………“, финансиран по Административен договор за предоставяне на безвъзмездна финансова помощ № в ИСУН - ................-………-………., рег. № РД-02-……………/……………г., процедура на директно предоставяне на БФП ............... „....................“, част от Процедура ................ „........................“, Приоритетна ос ......... „.................“ на ОП „Региони в растеж“ 2014-2020 г.".  **Чл. 8.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:  1. ***Междинни плащания*** – в размер до 90 % от общата цена за изпълнение, пропорционално на обема на изпълнените СМР, които се превеждат на изпълнителя в срок до 30 календарни дни считано от приемане изпълнението на Услугите (извършена дейност и/или предоставена услуга от предмета на настоящия договор) за съответния период.  2. ***Окончателно плащане*** – остатъка от цената по договора, след приспадане на изплатените при междинните плащания суми, в срок до 30 календарни дни, след:  1. приемане на строежа и издаване на удостоверение за въвеждане в експлоатация.  2. представяне от ИЗПЪЛНИТЕЛЯ на окончателния доклад и техническия паспорт на строежа.  3. подписването на окончателния приемо-предавателен протокол, удостоверяващ изпълнението и приемането на работата съгласно разпоредбите на Раздел VI (Предаване и приемане на изпълнението) от Договора и  4. издаване от ИЗПЪЛНИТЕЛЯ и представяне на ВЪЗЛОЖИТЕЛЯ на фактура за дължимата част от Цената, представляваща окончателното плащане по Договора.  **Чл. 9. (1)** Всяко плащане по този Договор се извършва въз основа на следните документи:  1. отчет за предоставените Услуги за съответния период, представен от ИЗПЪЛНИТЕЛЯ на ВЪЗЛОЖИТЕЛЯ;  2. приемо-предавателен протокол за приемане на Услугите за съответния период, подписан от ВЪЗЛОЖИТЕЛЯ и ИЗПЪЛНИТЕЛЯ след получаване на отчета по т. 1, при съответно спазване на разпоредбите на Раздел VI (Предаване и приемане на изпълнението) от Договора; и  3. фактура за дължимата сума за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ.  **(2)** ВЪЗЛОЖИТЕЛЯТ се задължава да извършва всяко дължимо плащане в срок до 30 календарни дни след получаването на фактура на ИЗПЪЛНИТЕЛЯ, при кумулативно спазване на условията по ал. 1. ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности или услуги преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.  **Чл. 10. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:  Банка: […………………………….]  BIC: […………………………….]  IBAN: […………………………….].  **(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) календарни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени. Всички разходооправдателни документи, относими към проекта, финансиран от ОПРР, следва да съдържат следния текст „Разходът е по административен договор за предоставяне на безвъзмездна финансова помощ № ..... по ОПРР 2014-2020 г.“.  **Чл. 11. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния период, заедно с искане за плащане на тази част пряко на подизпълнителя.  **(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) календарни дни от получаването му, заедно със становище, от което да е видно дали оспорва плащанията или част от тях като недължими.  **(3)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 календарни дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.  **ІV. ГАРАНЦИЯ ЗА ИЗПЪЛНЕНИЕ.**  **Гаранция за изпълнение**  **Чл. 12.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от Стойността на Договора без ДДС, а именно [[……… (…………………………)] (*посочва се сумата, за която се издава гаранцията за изпълнение*) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.  **Чл. 13. (1)** В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.  **(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:  1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 14 от Договора; и/или;  2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или  3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.  **Чл. 14.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:  Банка: […………………………….]  BIC: […………………………….]  IBAN: […………………………….]].  **Чл. 15. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:  1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;  2. да бъде със срок на валидност за целия срок на действие на Договора плюс 60 (шестдесет) дни след прекратяването на Договора, като при необходимост срокът на валидност на банковата гаранция се удължава или се издава нова.  **(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.  **Чл. 16. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:  1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;  2. да бъде със срок на валидност за целия срок на действие на Договора плюс 60 (шестдесет) дни след прекратяването на Договора.  **(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.  **Чл. 17. (1)** ВЪЗЛОЖИТЕЛЯТ освобождава Гаранцията за изпълнение в срок до 30 календарни дни след прекратяването на Договора (приключване на изпълнението на Договора и окончателно приемане на услугите, която крайна дата съвпада с въвеждането на строежа/обекта в експлоатация) в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.  **(2)** Освобождаването на Гаранцията за изпълнение се извършва, както следва:  1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10 от Договора;  2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице или на банката;  3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице или на застрахователя.  **(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.  **Чл. 18.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.  **Чл. 19.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:  1. ако ИЗПЪЛНИТЕЛЯТ не започне работа по изпълнение на Договора за период по-дълъг от 2 (два) календарни дни след Датата на влизане в сила на договора и ВЪЗЛОЖИТЕЛЯТ развали Договора на това основание;  2. при пълно неизпълнение, в т. ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;  3. при прекратяване на дейността на ИЗПЪЛНИТЕЛЯ или при обявяването му в несъстоятелност.  **Чл. 20.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.  **Чл. 21.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.  **Общи условия относно Гаранцията за изпълнение**  **Чл. 22.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.  **V. ПРАВА И ЗАДЪЛЖЕНИЯ НА СТРАНИТЕ**  **Чл. 23.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.  **Общи права и задължения на ИЗПЪЛНИТЕЛЯ**  **Чл. 24. ИЗПЪЛНИТЕЛЯТ има право:**  1. да получи възнаграждение в размера, сроковете и при условията по чл. 7 – 11 от договора;  2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;  3. да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга. Възражения срещу предписанията на ИЗПЪЛНИТЕЛЯ по строителния надзор, могат да се правят в 3-дневен срок пред органите на Дирекцията за национален строителен контрол, катодо произнасянето им строителството се спира;  4. да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК и  5. да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ.  **Чл. 25. (1) ИЗПЪЛНИТЕЛЯТ се задължава:**  да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията, включително да упражнява строителен надзор по смисъла на чл. 168 от ЗУТ за обекта в съответствие с одобрения инвестиционен проект, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на обекта в експлоатация чрез квалифицирани специалисти, определени за надзор по съответните проектни части;  **(2)** В изпълнение на тези задължения ИЗПЪЛНИТЕЛЯТ контролира и носи отговорност за:   1. Законосъобразното започване, изпълнение и завършване на строежа; 2. Извършване на всички необходими подготвителни работи на строителната площадка преди започване на СМР /*изграждане на временно осветление на площадка, временна сигнализация , организация на охрана и контрол на достъпа и др.*/; 3. Качественото изпълнение на строежа, съгласно одобрените инвестиционни проекти и *технически спецификации*, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред; 4. Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ; 5. Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството; 6. Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ. 7. Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за обекта има такива /*опазване на защитените зони, защитените територии и на другите защитени обекти инженерно-техническите правила за защита при бедствия и аварии; физическата защита на строежите; хигиена, опазване на здравето и живота на хората; безопасна експлоатация; защита от шум и опазване на околната среда*/; 8. Недопускане на увреждане на трети лица и имоти вследствие на строителството; 9. Правилното водене на Заповедната книга на строежа;   **(3)** След приключване на СМР, да изготви и подпише окончателен доклад по чл.168, ал. 6 от ЗУТ и §3 на ДР от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството;  **(4)** Писмено да информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя;  **(5)** В срок до 10 (десет) дни след приключване на СМР на обекта, ИЗПЪЛНИТЕЛЯТ се задължава да изготви и Техническия паспорт на строежа по чл. 176 ,,б”, ал. 2 от ЗУТ;  **(6)** Да извърши от името на ВЪЗЛОЖИТЕЛЯ необходимите действия за въвеждане на обекта в експлоатация до получаване на *удостоверение за въвеждане в експлоатация*;  **(7)** В срок до 3 (три) дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на обекта;  **(8)** Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за конкретния строеж за срок не по-кратък от гаранционния срок при условията на чл. 171 от ЗУТ и Наредбата за условията и реда за задължително застраховане в проектирането и строителството;  **(9)** ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.  **(10)** ИЗПЪЛНИТЕЛЯТ се задължава и:  1. да представи на ВЪЗЛОЖИТЕЛЯ отчетите по договора и резултатите от неговото изпълнение и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;  2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;  3. да изпълнява всички законосъобразни указания и изисквания на ВЪЗЛОЖИТЕЛЯ;  4. да пази поверителна Конфиденциалната информация, в съответствие с уговореното в чл. 43 от Договора;  5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ освен в случаите и при условията, предвидени в ЗОП;  6. да участва във всички работни срещи, свързани с изпълнението на този Договор;  7. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).  8. да преглежда всички документи по проекта във връзка с услугите, които следва да предостави.  9. да извърши всички дейности и услуги, както и да изготви и предаде всички документи и/или материали, свързани с тях по този договор в изискуемото качество и количество според действащото законодателство, техническите спецификации и техническото си предложение.  10. да спазва всички приложими към предмета на обществената поръчка нормативни изисквания и международни стандарти;  11. да информира периодично ВЪЗЛОЖИТЕЛЯ в случай на негово искане за изпълнението на възложените му дейности, както и за необходимостта от съответни разпореждания от страна на ВЪЗЛОЖИТЕЛЯ. Документацията ще бъде текущо завеждана в описи по видове, според деловодната система на Изпълнителя, така че всеки документ да може да бъде лесно намерен и идентифициран като тема и взаимовръзка с други документи. Възложителят, чрез посочени от него лица, ще извършва периодичен контрол по документацията и ще издава задължителни указания, съобразени и с правилата за документиране на дейностите, финансирани от ОП на ЕС;  12. да съдейства на оправомощените лица за набиране, документиране, архивиране и окомплектоване на всички необходими документи на Възложителя за своевременното финансиране, верифициране и одитиране на проекта;  13. да спазва изискванията за изпълнение на мерките за информация и публичност по проекти, съгласно „Единен наръчник на бенефициента за прилагане на правилата за информация и комуникация 2014-2020 г.“ и АДБФП;  14. да предприеме всички необходими стъпки за популяризиране на факта, че проектът се съфинансира от Европейския фонд за регионално развитие. Предприетите за тази цел мерки трябва да са съобразени със съответните правила за информиране, комуникация и реклама, предвидени в чл. 115, § 4 от Регламент 1303/2013 г. и в чл. 3, чл. 4, чл. 5 и Приложение ІІ от Регламент за изпълнение (ЕС) № 821/2014 на Комисията. В този смисъл ИЗПЪЛНИТЕЛЯТ е длъжен да посочва финансовия принос на Европейския фонд за регионално развитие, предоставен чрез Оперативна програма „Региони в растеж” 2014 – 2020 г. в своите доклади, в каквито и да са документи, свързани с изпълнението на проекта и при всички контакти с медиите. Той трябва да помества логото на ЕС и логото на Оперативна програма „Региони в растеж” 2014 – 2020 г. навсякъде, където е уместно. Всяка информация, представена от Изпълнителя на конференция или семинар, трябва да конкретизира, че проектът е получил финансиране от Европейския фонд за регионално развитие, предоставено чрез Оперативна програма „Региони в растеж” 2014 – 2020 г.  Всяка публикация, в каквато и да било форма и в каквото и да е средство за масова информация, в това число и в Интернет, трябва да съдържа следното заявление: „Този документ е създаден в рамките на проект „………………………………………“, който се осъществува с финансовата подкрепа на Оперативна програма „Региони в растеж“ 2014-2020г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Възложителя и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020“;  15. да осигури присъствието на свой представител при проверки на място от страна на УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи, както и да осигури: достъп до помещения, преглед на документи, удостоверяващи направените разходи в изпълнение предмета на настоящия договор, както и всякаква друга информация, свързана с изпълнението на проекта и задълженията му по настоящия договор. Такива проверки могат да бъдат извършвани до 31.12.2026 г. Този срок се прекъсва в случай на съдебни процедури или по надлежно обосновано искане от страна на Европейската комисия.;  16. да изпълнява мерките и препоръките, съдържащи се в докладите от проверки на място;  17. да следи и докладва за нередности при изпълнението на договора. В случай на установена нередност, за която е виновен ИЗПЪЛНИТЕЛЯТ, последният е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;  18. да съхранява всички документи по изпълнението на настоящия договор, както следва:  - за период от 3 години, считано от 31 декември на годината на предаването на Европейската комисия на годишните счетоводни отчети, в които са включени разходите по проекта в съответствие с чл. 140, пар. 1 Регламент (ЕС) №1303/2013 г. Този срок се прекъсва в случай на съдебни процедури или по надлежно обосновано искане от страна на Европейската комисия.;  19. да съблюдава методически указания за изпълнение на договори за предоставяне на безвъзмездна финансова помощ по Оперативна програма „Региони в растеж“ 2014-2020 г., както и договорните условия на Договора за предоставяне на безвъзмездна финансова помощ, подписан между ВЪЗЛОЖИТЕЛЯ и УО на ОПРР, които условия са приложими за ИЗПЪЛНИТЕЛЯ, както и:  - Да докладва на Възложителя своевременно за възникнали нередности;  - Да информира Възложителя /или неговия представител/ за възникнали проблеми при изпълнение на Проекта и за предприетите мерки за тяхното решаване;  - Да спазва изискванията на Правото на ЕС и националното законодателство;  - Да спазва всички действащи национални стандарти и признати национални технически спецификации, касаещи предмета на поръчката;  - Да спазва изискванията за съхраняване на документацията и размножаването й по Проекта;  20. Да подписва всички актове и протоколи по време на строителството, необходими за оценка на строежа, съгласно изискванията за безопасност и законосъобразното им изпълнение, съгласно ЗУТ и Наредба № 3/2003 г.;  21. Да констатира извършените СМР, като подписва текущите протоколи и актове за количествата и стойностите на извършените и подлежащи на разплащане СМР;  22. При изпълнение на възложените работи да спазва всички български технически нормативни документи, БДС, ЕС и други писмени технически изисквания на ВЪЗЛОЖИТЕЛЯ.  23. Да следи за стриктното спазване на работния линеен график на строителя и да уведомява ВЪЗЛОЖИТЕЛЯ за настъпили отклонения и забави;  24. Да разпорежда премахването на некачествено извършените СМР и повторното им извършване;  25. Да контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на проекта се удостоверяват от строителя с Протокол за приемане на извършени СМР (бивш акт обр. 19). След извършените проверки на място и установено съответствие, подписва протокола;  26. Да изисква сертификати за качеството на материалите, да одобрява заедно с Възложителя и Авторския надзор предложените образци и да разрешава влагането на материалите след представянето на сертификати за тях;  27. Да контролира спазване на нормите за безопасност на труда и противопожарна безопасност;  28. Да контролира нормите за опазване на околната среда;  29. Да упражнява контрол върху техническото изпълнение на СМР на всички етапи, съгласно договора с изпълнителя на СМР;  30. Да работи с технически правоспособни лица, съгласно изискванията на ЗУТ;  31. Да съставя и организира подаването от името на ВЪЗЛОЖИТЕЛЯ на всички необходими документи, искания, заявления и др. документи пред компетентните органи, с оглед осъществяване на инвестиционния процес без прекъсване;  32. Да информира незабавно в писмен вид ВЪЗЛОЖИТЕЛЯ за всички обстоятелства, които изискват решение от негова страна съгласно настоящия договор, договора със строителя или законовите разпоредби, включително при получаване на информация или искане от строителя или при неизпълнение от страна на строителя;  33. Да изпълнява и всички други задължения, посочени в Техническата спецификация;  34. Да информира ВЪЗЛОЖИТЕЛЯ за проблеми, възникнали при изпълнението на проекта и за мерките, предприети за тяхното решаване;  35. Периодично да информира ВЪЗЛОЖИТЕЛЯ за хода на строителството и изпълнението на възложените му дейности, ресурсно обезпечаване, както и за допуснатите пропуски, взетите мерки и необходимостта от съответните разпореждания;  36. Да не извършва промени в сроковете, количествата и видовете работи без разрешение на ВЪЗЛОЖИТЕЛЯ;  37. ИЗПЪЛНИТЕЛЯТ се задължава да вписва всички предписания и заповеди, свързани с изпълнението на СМР, в заповедната книга на строежа, която се съхранява на строежа от строителя. Предписанията, респективно заповедите, задължително се подписват и датират.  При неизпълнение на предписанията и заповедите отразени в заповедната книга от страна на строителя Изпълнителят е длъжен да спазва разпоредбите на чл. 168 ЗУТ;  38. ИЗПЪЛНИТЕЛЯТ е длъжен да комплектова и съхранява цялата документация относно строежа до съставянето на Констативен акт, обр. 15;  39. ИЗПЪЛНИТЕЛЯТ е длъжен, в 10-дневен срок, след подписване на акт обр. 15 и след издаване на писмени становища от специализираните контролни органи по законосъобразното изпълнение на строежа и по готовността му за въвеждане в експлоатация, да изготви и представи на ВЪЗЛОЖИТЕЛЯ окончателен доклад по смисъла на чл. 168, ал. 6 от ЗУТ и технически паспорт за обекта. Докладът се представя на хартиен носител в 3 (три) екземпляра, а техническият паспорт се представят на хартиен носител в 4 (четири) екземпляра, всеки от които е придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител.;  40. ИЗПЪЛНИТЕЛЯТ при необходимост изготвя оценка за съотвествие за преработка на инвестиционния проект по смисъла на чл. 154 от ЗУТ и съставя екзекутивна документация на строежа, и след фактическото му завършване заверява екзекутивната документация заедно с останалите участници в строителството;  41. ИЗПЪЛНИТЕЛЯТ отговаря за своевременното организиране и извършване на необходимите действия към съответните специализирани контролни органи, експлоатационни дружества и общински служби, свързани с получаване на необходимите разрешения и съгласуване за изграждането на строежа и въвеждането му в експлоатация.  42. ИЗПЪЛНИТЕЛЯТ се оправомощава и упълномощава да извършва и инвеститорски контрол, като осъществява следните неизчерпателно изброени тук дейности: предотвратява излишни разходи, осъществява контрол върху качеството на строително-ремонтните работи и влаганите материали; осъществява контрол върху оферти и актове; осъществява контрол и проверка на комплектността на проектната, конструктивната и архитектурна документация,свързана с изпълнението на строителните работи; осъществява контрол за изпълнението на проектната документация; осъществява координация и контрол на подизпълнители (в случай на наличие на такива); изготвя на линейни графици за строителния процес/отделни дейности и контрол за тяхното изпълнение; осъществява на организационни връзки и взаимоотношения, органите на строителния надзор, и строителя; изпълнява други възложени задачи от Възложителя свързани със строителните работи.  43. Всички санкции, наложени на ВЪЗЛОЖИТЕЛЯ във връзка или по повод на дейности, за които отговаря ИЗПЪЛНИТЕЛЯ, са за сметка на ИЗПЪЛНИТЕЛЯ;  44. Да извършва необходимите проверки и да носи отговорност за: спазване на изискванията за здравословни и безопасни условия на труд в строителството, недопускане на увреждане на трети лица и имоти вследствие на строителството, годността на строежа за въвеждането му в експлоатация  45. Изпълнителят се задължава да упражнява строителен надзор по време на изпълнение на СМР по време на гаранционните срокове.  **Общи права и задължения на ВЪЗЛОЖИТЕЛЯ**  **Чл. 26. ВЪЗЛОЖИТЕЛЯТ има право:**  1. да изисква и да получава Услугите в уговорения срок, количество и качество;  2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;  3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети и/или документи и/или материали и/или за предоставена дейност и/или услуга или съответна част от тях;  4. да изисква от ИЗПЪЛНИТЕЛЯ преработване или доработване на всеки от отчетите и/или документите и/или материали и/или предоставяне отново на дейност и/или услуга, в съответствие с уговореното в чл. 29 от Договора;  5. да не приеме някои от отчетите и/или документите и/или материали и/или предоставена дейност и/или услуга, в съответствие с уговореното в чл. 29 от Договора;  6. да извършва по всяко време проверки на ИЗПЪЛНИТЕЛЯ по изпълнение на този Договор, както и да иска от ИЗПЪЛНИТЕЛЯ информация относно извършваните СМР, касаеща осъществявания строителен надзор, без с това да пречи на оперативната му дейност;  7. при необходимост да изисква от ИЗПЪЛНИТЕЛЯ писмена информация за извършените и/или извършването на строителните работи в обекта/строежа;  8. да изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на Договора;  9. да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в настоящия договор и  10. да прави рекламации при установяване на некачествена работа (дейност или услуга), която не е в съответствие с техническата спецификация и с техническото предложение на ИЗПЪЛНИТЕЛЯ.  **Чл. 27. ВЪЗЛОЖИТЕЛЯТ се задължава:**  1. да осигури достъп на ИЗПЪЛНИТЕЛЯ /персонала, който ще осъществява строителния надзор, и/или на членовете на ръководния състав, които ще отговарят за изпълнението/ до обекта/строежа, както и до оперативната информация за извършване на СМР;  2. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи /да оказва административно съдействие при необходимост за изпълнение предмета на Договора/;  3. да подписва всички актове, протоколи и други документи необходими за удостоверяване на изпълнените СМР и за въвеждане на обекта/строежа в експлоатация;  4. да заплаща дължимите административни такси за издаване на писмени становища от специализираните контролни органи относно законосъобразното изпълнение на обекта/строежа;  5. да пази поверителна Конфиденциалната информация, в съответствие с уговореното в чл. 46 от Договора;  6. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;  7. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 17 от Договора;  8. да приеме изпълнението на Услугите за всеки от отчетите и/или документите и/или материали, когато отговаря на договореното, по реда и при условията на този Договор и  9. да заплати на ИЗПЪЛНИТЕЛЯ Цената в размера, по реда и при условията, предвидени в този Договор.  **VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**  **Чл. 28.** Предаването на изпълнението на Услугите (дейности, услуги и/или документи) за всеки от отчетите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).  **Чл. 29. (1)** ВЪЗЛОЖИТЕЛЯТ има право:  1. да приеме изпълнението, когато отговаря на договореното;  2. да поиска преработване и/или допълване на отчетите и/или документи и/или предоставена дейност и/или услуга в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ;  3. да откаже да приеме изпълнението при съществени отклонения от договореното.  **(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 10 (десет) дни след изтичането на срока на изпълнение по чл. 5 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им. Това важи и за приемането на Окончателния доклад и техническия паспорт за строежа/обекта.  **(3)** Страните се съгласяват, че с оглед предвидения режим на междинни плащания, същите се извършват след представяне на следните документи, свързани с приемо предаване на част/ етап от работата:  а. приемо предавателен проткол по реда на договора, за приемане на част от работата, който следва да бъде подписан след приемане на съответната част от работата за извършени СМР  б. придружителни документи, удостоверяващи извършването на строителен надзор и инвестиционен контрол при изпълнението на съответната част от Строително монтажните работи за обекта;  в. отчет на ИЗПЪЛНИТЕЛЯ за извръшените от него действия за приемането на съответната част от Строително монтажните работи за обекта.  **VІІ. САНКЦИИ ПРИ НЕИЗПЪЛНЕНИЕ**  **Чл. 30.** При просрочване изпълнението на задълженията по този Договор, неизправната Страна дължи на изправната неустойка в размер на 1 % от Цената за всеки ден забава, но не повече от 20 % от Стойността на Договора.  **Чл. 31.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.  **Чл. 32.** При разваляне на Договора поради виновно неизпълнение на някоя от Страните, виновната Страна дължи неустойка в размер на 20 % от Стойността на Договора.  **Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  **Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.  **VІІІ. ПРЕКРАТЯВАНЕ НА ДОГОВОРА**  **Чл. 35.** (1) Този Договор се прекратява:  1. с изтичане на Срока на Договора;  2. с изпълнението на всички задължения на Страните по него;  3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) календарни дни от настъпване на невъзможността и да представи доказателства;  4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;  5. при условията по чл. 5, ал. 1, т. 3 от ЗИФОДРЮПДРСЛ.  **(2)** Договорът може да бъде прекратен  1. по взаимно съгласие на Страните, изразено в писмена форма;  2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.  3. Едностранноот ВЪЗЛОЖИТЕЛЯ след изпращане на едноседмично писмено предизвестие, в случай, че:  а) се констатират съществени отклонения от офертата, допуснати от ИЗПЪЛНИТЕЛЯ;  б) при неизпълнение от страна на ИЗПЪЛНИТЕЛЯ на други негови задълженияпо договора;  Договорът не се прекратява, ако в срока на предизвестието нарушението бъде отстранено за сметка на ИЗПЪЛНИТЕЛЯ.  **(3)** В случай на прекратяване на договора по взаимно съгласие или в резултат на форсмажорни обстоятелства или обективна невъзможност за изпълнение, ВЪЗЛОЖИТЕЛЯТ извършва частично плащане на дължими суми съгласно двустранно подписан Протокол за действително изпълнение на видове дейности и услуги към датата на прекратяване на договорните отношения, съобразен с изискванията на Договора и заплатените вече изпълнени дейности и услуги.  **(4)** При прекратяване на договора, независимо от причината за това, ИЗПЪЛНИТЕЛЯТ е длъжен:  1) Незабавно след узнаването да направи всичко необходимо за приключване на започнатите дейности и/или услуги до степен да бъдат годни за ползване от ВЪЗЛОЖИТЕЛЯ;  2) Да предаде цялата документация, становища, паспорт, доклад и/или други документи, за които ВЪЗЛОЖИТЕЛЯТ е заплатил.  **Чл. 36.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.  **(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:  1. когато ИЗПЪЛНИТЕЛЯТ не е започнал изпълнението на Услугите в срок до 2 (два) календарни дни, считано от Датата на влизането му в сила;  2. ИЗПЪЛНИТЕЛЯТ е прекратил изпълнението на Услугите за повече от 2 (два) календарни дни;  3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.  **(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.  **Чл. 37.** Договорът не е сключен под условие с клауза за отложено изпълнение, поради което всяка от Страните не може да прекрати Договора чрез писмено уведомление до другата Страна, без да дължи предизвестие или обезщетение.  **Чл. 38.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.  **Чл. 39.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:  1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и  2. ИЗПЪЛНИТЕЛЯТ се задължава:  а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;  б) да предаде на ВЪЗЛОЖИТЕЛЯ всички отчети и/или документи и/или предоставена дейност и/или услуга от него в изпълнение на Договора до датата на прекратяването; и  в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.  **Чл. 40.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.  **ІХ. ОБЩИ РАЗПОРЕДБИ**  Дефинирани понятия и тълкуване  **Чл. 41. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.  **(2)** При противоречие между различни разпоредби или условия, съдържащи се в Договора и Приложенията, се прилагат следните правила:  1. специалните разпоредби имат предимство пред общите разпоредби;  2. разпоредбите на Приложенията имат предимство пред разпоредбите на Договора.  Спазване на приложими норми  **Чл. 42.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.  Конфиденциалност  **Чл. 43. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.  **(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.  **(3)** Не се счита за нарушение на задълженията за неразкриване на Конфиденциална информация, когато:  1. информацията е станала или става публично достъпна, без нарушаване на този Договор от която и да е от Страните;  2. информацията се изисква по силата на закон, приложим спрямо която и да е от Страните; или  3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;  В случаите по точки 2 или 3 Страната, която следва да предостави информацията, уведомява незабавно другата Страна по Договора.  **(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.  Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.  Публични изявления    **Чл. 44.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.  Авторски права  **Чл. 45. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.  **(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:  1. чрез промяна на съответния документ или материал; или  2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или  3. като получи за своя сметка разрешение за ползване на продукта от третото лице, чиито права са нарушени.  **(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 10 (десет) календарни дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.  **(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.  Прехвърляне на права и задължения  **Чл. 46.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.  Изменения  **Чл. 47.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.  **Чл. 48. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.  **(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.  **(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.  **(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.  **(5)** Не може да се позовава на непреодолима сила Страна:  1. която е била в забава или друго неизпълнение преди настъпването на непреодолима сила;  2. която не е информирала другата Страна за настъпването на непреодолима сила; или  3. чиято небрежност или умишлени действия или бездействия са довели до невъзможност за изпълнение на Договора.  **Чл. 49.** Липсата на парични средства не представлява непреодолима сила.  Нищожност на отделни клаузи  **Чл. 50.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.  Уведомления  **Чл. 51. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.  **(2)** За целите на този Договор данните и лицата за контакт на Страните са, както следва:  1. За ВЪЗЛОЖИТЕЛЯ:  Адрес за кореспонденция: ………………………………………….  Тел.: ………………………………………….  Факс: …………………………………………  e-mail: ………………………………………..  Лице за контакт: ………………………………………….  2. За ИЗПЪЛНИТЕЛЯ:  Адрес за кореспонденция: ………………….  Тел.: ………………………………………….  Факс: …………………………………………  e-mail: ………………………………………..  Лице за контакт: ………………………………………….  **(3)** За дата на уведомлението се счита:  1. датата на предаването – при лично предаване на уведомлението;  2. датата на пощенското клеймо на обратната разписка – при изпращане по пощата;  3. датата на доставка, отбелязана върху куриерската разписка – при изпращане по куриер;  3. датата на приемането – при изпращане по факс;  4. датата на получаване – при изпращане по електронна поща.  **(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) календарни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.  **(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) работни дни от вписването ѝ в съответния регистър.  Приложимо право  **Чл. 52.** За неуредените в този Договор въпроси се прилагат разпоредбите на действащото българско законодателство.  Разрешаване на спорове  **Чл. 53.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.  Екземпляри  **Чл. 54.** Този Договор се състои от [… (…)] страници и е изготвен и подписан в три еднообразни екземпляра – един за Изпълнителя и два за Възложителя.  Приложения:  **Чл. 55.** Към този Договор се прилагат и са неразделна част от него следните приложения:  Приложение № 1 – Техническа спецификация;  Приложение № 2 – Техническо предложение на ИЗПЪЛНИТЕЛЯ;  Приложение № 3 – Ценово предложение на ИЗПЪЛНИТЕЛЯ;  Приложение №4 - Гаранция за обезпечаване изпълнението на договора/платежно нареждане/Застрахователна полица.  Приложение № 5 - Списък на екипа от експерти, които ще отговарят за изпълнението на предмета на поръчката, в който е посочена професионална компетентност на лицата.  **ВЪЗЛОЖИТЕЛ: ИЗПЪЛНИТЕЛ:** | | | |
|  | | | |
|  |  |  |
| **.............................................................** |  | **................................................** |
| **(Пламен Пасев Стоилов, кмет на**  **Община Русе подпис, печат)** |  | **(име, подпис, печат)** |

**/............................................../**

**Началник отдел ФС на**

**Община Русе**